L-għażla tal-2019 L-10 films li qed jikkompetu għall-Premju Ċinematografiku LUX ta' din is-sena ġew żvelati nhar il-Ħadd fil-Festival Internazzjonali taċ-Ċinema Karlovy Vary. Sib liema films huma inklużi. Bdiet edizzjoni oħra tal-kompetizzjoni tal-Premju Ċinematografiku LUX fil-festival internazzjonali taċ-ċinema Karlovy Vary, fir-Repubblika Ċeka. L-10 films magħżula għall-kompetizzjoni tal-2019 ġew żvelati fit-30 ta' Ġunju. Il-Parlament Ewropew jappoġġa ċ-ċinema bħala mod biex jitħeġġeġ id-dibattitu dwar il-valuri u l-kwistjonijiet soċjali. Bis-saħħa tal-Premju Ċinematografiku LUX, it-tliet films finalisti se jiġu sottotitolati bl-24 lingwa uffiċjali tal-UE u se jintwerew madwar l-Ewropa kollha din il-ħarifa. L-għażla tal-2019 L-10 films, magħżula mill-ġurija tal-Premju Ċinematografiku LUX , jinkludu films twal li jirrappreżentaw id-debutt tad-diretturi, films ta' finzjoni u dokumentarji, diretti minn kemm diretturi rġiel kif ukoll nisa mill-irkejjen kollha tal-Ewropa. Dawn huma (fl-ordni alfabetiku skont il-verżjoni bl-Ingliż tat-titolu tal-film): (il-Polonja) Mads Brügger (id-Danimarka/in-Norveġja/l-Iżvezja/il-Belġju) (il-Maċedonja ta' Fuq/il-Belġju/is-Slovenja/il-Kroazja/Franza) (il-Greċja/Franza/is-Serbja) (il-Maċedonja ta' Fuq) Louis-Julien Petit (ir-Renju Unit) (il-Ġermanja) (ir-Russja/l-Estonja/Franza) (Spanja/Franza) Il-passi li jmiss Fit-23 ta' Lulju se tiġi mħabbra lista qasira ta' tliet films f'konferenza stampa matul il-Giornate degli Autori f'Ruma. Dawn it-tlieta mbagħad se jiġu sottotitolati bil-lingwi uffiċjali kollha tal-UE u jintwerew f'kull pajjiż tal-UE matul il-LUX Film Days fil-ħarifa. Ir-rebbieħ se jintgħażel mill-Membri tal-Parlament u jingħata l-premju fil-plenarja ta' Strasburgu fis-27 ta' Novembru 2019. Rakkomandazzjoni tal-Pubbliku għall-Premju Ċinematografiku LUX tal-2018 Minkejja li l-MEPs jiddeċiedu dwar ir-rebbieħ, il-pubbliku jista' jgħid tiegħu wkoll. Waqt il-wiri tal-LUX Film Days, kulħadd jista' jivvota għall-favorit tagħhom fost it-tliet finalisti. Wara, il-premju tar-Rakkomandazzjoni tal-Pubbliku jiġi żvelat fil-Festival Karlovy Vary. Din is-sena ntrebaħ minn u ġie mħabbar minn Barbara Majsa mill-Iżvezja, li ġiet magħżula b'mod każwali minn dawk li vvutaw. Għaliex il-Premju Ċinematografiku LUX? Kif imsemmi qabel, it-tliet films li jikkompetu se jkunu sottotitolati fl-24 lingwa u l-wiri tagħhom se jkun organizzat madwar l-Ewropa kollha sabiex jgħin lil dawn il-produzzjonijiet promettenti lil hinn mis-suq nazzjonali tagħhom. Dan huwa traduzzjoni prattika tal-għan tal-Premju Ċinematografiku LUX: li jippromwovi ċ-ċinema Ewropea, jagħmel il-films aċċessibbli għal udjenzi akbar fost il-lingwi u l-kulturi u jħeġġeġ id-dibattitu dwar il-valuri u l-kwistjonijiet soċjali madwar l-Ewropa. Is-sit web tal-Premju Ċinematografiku LUX Artikli dwar il-Premju Ċinematografiku LUX tas-sena li għaddiet Il-Produtturi tal-Films – X'Tagħmel l-Ewropa Għalik (skeda ta' informazzjoni mill-EPRS) Tgħarrif tal-EPRS dwar il-Premju LUX Aqsam din il-paġna ma' ħaddieħor: Irreġistra biex tirċievi l-aġġornamenti b'mail Verżjoni PDF